חסילון גמל שלמה טווסי

חסילון גמל שלמה טווסי (שם מדעי: Odontodactylus scyllarus) הוא מין של פרוק רגליים מסדרת חסילוני גמל שלמה החי באזור האינדו-פסיפי ממזרח אפריקה לגואם. על אף שמו, הוא איננו סוג של חסילון ולא של גמל שלמה (וודאי שלא טווס או גמל), אלא בן לקבוצה סרטנים עילאיים, אליה משתייכים רוב הסרטנים המודרניים וסרטני הקריל.

אורכו של יצור זה  והוא בעל מראה מוזר דמוי-לובסטר ירוק משוריין עם "נוצות" אדומות לאורך רגליו ועם חלק קדמי המזכיר גמל שלמה. הראש קטן עם עיניים מוגבהות וכחולות-ורודות בעלי ראייה חזקה המבחינה בצבעים רבים. יש לו מחושים קדמיים כתומים ומתחת לשריון הראש ישנם טפרים קשיחים היכולים "להישלף" במהירות מדהימה של מעל 80 קמ"ש ולמחוץ את מה שהם פוגעים בו. החסילון יכול לנעו קדימה בעזרת זנבו הגדול.

החסילון חי בשוניות אלמוגים טרופיות וחי במאורה סלעית. הוא יוצא ממנה כדי לחפש סרטנים אחרים, צדפות וחלזונות אותם הוא שובר עם טפריו הקשיחים. הוא יכול גם להרוג חסילוני גמל שלמה אחרים, אך בדרך כלל הקרבות ביניהם מסתיימים ללא פגע. זנבם הקשיח מגונן עליהם ממכה של חסילון אחר.

יצורים אלה קשים לגידול באקווריום והם אגרסיביים, טורפים כל יצור קטן השוחה בקרבתם והמכה שלהם יכולה לשבור את זכוכית האקווריום.

קישורים חיצוניים

הערות שוליים

טקסונים שתוארו בידי קארולוס ליניאוס
חסילוני גמל שלמה
בעלי חיים באוקיינוס השקט
בעלי חיים שתוארו ב-1758